Mann satte fyr på klær i fyllearresten i Arendal
Brannvesenet rykket ut til politistasjonen i Arendal da det ble meldt om røykutvikling, skriver Agderposten i sin nettutgave. - Det er en 38 år gammel mann fra Tvedestrand som satt på glattcella. Det oppsto røykutvikling på cella da han klarte å sette fyr på noe tøy, forteller operasjonsleder Frank Solås. Mannen ble kjørt til sykehus for sjekk fordi han hadde inhalert røyk, opplyser operasjonslederen. Mannen ble satt på glattcelle fordi han lagde bråk på en 7-Eleven-kiosk i Arendal.
En mann satte natt til søndag fyr på klærne sine i fyllearresten i Arendal. Han ble kjørt til sykehuset i Arendal for sjekk.